CELEX: 32004R0430
Language: mt
Date: 2004-03-04 00:00:00
Title: Ir-Regolament tal-Kummissjoni (KE) Nru 430/2004 ta' l-4 ta' Marzu 2004 li jiffissa l-valuri standard li jridu jintużaw biex ikun ikkalkulat il-kumpens finanzjarju u l-ħlas bil-quddiem rilevanti għal dan fuq il-prodotti tas-sajd irtirati mis-suq matul is-sena ta' sajd 2004

Avviż Legali Importanti

|

32004R0430

Official Journal L 070 , 09/03/2004 P. 0030 - 0031

		Ir-Regolament tal-Kummissjoni (KE) Nru 430/2004ta' l-4 ta' Marzu 2004li jiffissa l-valuri standard li jridu jintużaw biex ikun ikkalkulat il-kumpens finanzjarju u l-ħlas bil-quddiem rilevanti għal dan fuq il-prodotti tas-sajd irtirati mis-suq matul is-sena ta' sajd 2004IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura [1], u b'mod partikolari l-Artikolu 21(5) u (8) tiegħu,Billi:(1) Ir-Regolament (KE) Nru 104/2000 jipprovdi biex jitħallas kumpens finanzjarju lill-organizzazzjonijiet ta' produtturi li jirtiraw taħt ċerti kondizzjonijiet, il-prodotti elenkati fl-Anness I(A) u (B) ta' dak ir-Regolament. L-ammont ta' kumpens finanzjarju bħal dan għandu jkun imnaqqas bil-valuri standard fil-każ tal-prodotti maħsuba għal skopijiet għajr dak ta' konsum mill-bniedem.(2) Ir-Regolament tal-Kummissjoni (KE) Nru 2493/2001 tad-19 ta' Diċembru 2001 dwar it-tneħħija ta' ċerti prodotti tas-sajd li jkunu ġew irtirati mis-suq [2] jispeċifika l-modi ta' tneħħija tal-prodotti rtirati mis-suq. Il-valur ta' prodotti bħal dawn għandu jkun iffissat f'livell standard għal kull wieħed minn dawn il-modi ta' tneħħija, waqt li jingħata kas tad-dħul medju ta' flus li jista' jinkiseb minn tneħħija bħal din fid-diversi Stati Membri.(3) Skond l-Artikolu 7 tar-Regolament tal-Kummissjoni (KE) Nru 2509/2000 tal-15 ta' Novembru 2000 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 104/2000 dwar kumpens finanzjarju għall-irtirar ta' ċerti prodotti tas-sajd [3], ir-regoli speċjali jipprovdu illi, meta organizzazzjoni ta' produtturi jew wieħed mill-membri tagħha tqiegħed il-prodotti tagħha għall-bejgħ fi Stat Membru li ma jkunx il-pajjiż li fih tkun irrikonoxxuta, dak il-korp responsabbli għall-għoti tal-kumpens finanzjarju jrid ikun infurmat. Dan il-korp huwa dak fl-Istat Membru li fih l-organizzazzjoni ta' produtturi tkun irrikonoxxuta. Il-valur standard li jista' jitnaqqas għandu għalhekk ikun il-valur applikat f'dak l-Istat Membru.(4) L-istess metodu ta' kalkolu għandu jkun applikat għall-ħlasijiet bil-quddiem fuq kumpens finanzjarju kif jipprovdi għalih l-Artiklu 6 tar-Regolament (KE) Nru 2509/2000.(5) Il-miżuri li li hemm provvediment dwarhom f'dan ir-Regolament huma konformi ma' l-opinjoni tal-Kumitat ta' Ġestjoni għall-Prodotti tas-Sajd,ADOTTAT DAN IR-REGOLAMENT:Artikolu 1Għas-sena tas-sajd 2004, il-valuri standard li jridu jintużaw biex ikun ikkalkulat il-kumpens finanzjarju u l-ħlasijiet bil-quddiem marbuta miegħu fuq il-prodotti tas-sajd irtirati mis-suq minn organizzazzjonijiet ta' produtturi u maħsuba għal skopijiet għajr dak ta' konsum mill-bniedem, kif jirreferi għalihom l-Artikolu 21(5) tar-Regolament (KE) nru 104/2000 huma mniżżla fl-Anness ta' dan ir-Regolament.Artikolu 2Il-valur standard li jrid jitnaqqas mill-kumpens finanzjarju u l-ħlasijiet bil-quddiem marbuta miegħu għandu jkun dak applikat fl-Istat Membru li fih l-organizzazzjoni ta' produtturi tkun irrikonoxxuta.Artikolu 3Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.Huwa għandu japplika mill-1 ta' Jannar 2004.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fl-4 ta' Marzu 2004.Għall-KummissjoniFranz FischlerMembru tal-Kummissjoni[1] ĠU L 17, tal-21.1.2000, pġ. 22.[2] ĠU L 337, ta' l-20.12.2001, pġ. 20.[3] ĠU L 289, tas-16.11.2000, pġ. 11.--------------------------------------------------ANNESSValuri standardUżu ta' prodotti rtirati mis-suq | EUR/tunnellata metrika |1.Użati wara l-ipproċessar fi dqiq (għalf tal-bhejjem):(a)Aringi ta' l-ispeċi Clupea harengus u kavalli ta' l-ispeċi Scomber scombrus and Scomber japonicus:—Id-Danimarka u l-l-Isvezja | 70 |—Ir-Renju Unit | 50 |—Stati Membri oħra | 17 |—Franza | 1 |(b)Gambli ta' l-ispeċi rangon crangon u krustaċej tal-qiegħ (Pandalus borealis):—Id-Danimarka u l-Isvezja | 0 |—Stati Membri oħra | 10 |(ċ)Prodotti oħra:—Id-Danimarka | 40 |—L-Isvezja, il-Portugal u l-Irlanda | 17 |—Ir-Renju Unit | 28 |—Stati Membri oħra | 1 |2.Użati friski jew ippreservati (għalf tal-bhejjem):(a)Sardin ta' l-ispeċi Sardina pilchardus u inċova (Engraulis spp.):—l-Istati Membri kollha | 8 |(b)Prodotti oħra:—L-Isvezja | 0 |—Franza | 30 |—Stati Membri oħra | 38 |3.Użati bħala lixka—Franza | 50 |—Stati Membri oħra | 10 |4.Użati għal skopijiet għajr dak ta' għalf tal-bhejjem | 0 |--------------------------------------------------